বাড়ির অমতে জামাইবাবুকে বিয়ে করায় যুবতীর মাথার চুল কেটে শাস্তি দেওয়ার অভিযোগ উঠল সৎমা-সহ দু’জনের বিরুদ্ধে। মঙ্গলবার সন্ধ্যায় ঘটনাটি ঘটেছে মালদহের ইংরেজবাজার শহরের কৃষ্ণপল্লি এলাকায়। ঘটনায় অসুস্থ অবস্থায় ওই যুবতী প্রিয়াঙ্কা সিংহ ভর্তি রয়েছেন মালদহ মেডিক্যাল কলেজ ও হাসপাতালে। ওই দিনই ওই যুবতীর পরিবার থানায় লিখিত অভিযোগ দায়ের করেছেন। সেই অভিযোগের ভিত্তিতে অভিযুক্ত সৎমা বিশাখা করকে গ্রেফতার করেছে পুলিশ। পুলিশ জানিয়েছে, পুরো ঘটনার তদন্ত শুরু হয়েছে।